**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

APSTIPRINĀTI

ar Madonas novada pašvaldības domes

2022. gada 17. oktobra lēmumu Nr. 682 (protokols Nr. 23, 21. p.)

**Madonas novada pašvaldības saistošie noteikumi Nr. 39**

**Par valsts nodevas atvieglojumu bāriņtiesas sniegtajam pakalpojumam Madonas novadā**

Madonā, 2022. gada 17. oktobrī

*Izdoti saskaņā ar Bāriņtiesu likuma 79. panta otro daļu*

1. Saistošie noteikumi (turpmāk – noteikumi) nosaka atvieglojumus valsts nodevai par bāriņtiesas sniegto pakalpojumu Madonas novadā.

2. Madonas novada bāriņtiesas pakalpojumam par mantojuma saraksta sastādīšanu, ja mantojums tiek pieņemts nepilngadīgā vārdā,

2.1. trūcīgām ģimenēm piemērojams valsts nodevas atvieglojums 90% apmērā no nodevas apmēra;

2.2. maznodrošinātām ģimenēm piemērojams valsts nodevas atvieglojums 80% apmērā no nodevas apmēra;

2.3. pārējām ģimenēm piemērojams valsts nodevas atvieglojums 70% apmērā no nodevas apmēra.

3. Noteikumos paredzēto valsts nodevas atvieglojumu piemēro Madonas novada bāriņtiesa.

4. Madonas novada bāriņtiesas pieņemto lēmumu par valsts nodevas atvieglojuma piemērošanu var apstrīdēt Madonas novada pašvaldības Administratīvo aktu strīdu komisijā [Administratīvā procesa likuma](https://likumi.lv/ta/id/55567-administrativa-procesa-likums) noteiktajā kārtībā.

5. Noteikumi stājas spēkā nākamajā dienā pēc to publicēšanas oficiālajā izdevumā "Latvijas Vēstnesis".

Domes priekšsēdētājs A. Lungevičs